== Baggrund ==
Rabelais blev født i [[Chinon]], og det kan ses i hans forfatterskab at han var en søn af det muntre og frugtbare [[Loiredalen|Touraine]]. Hans far skal have været advokat. Som ganske ung blev Rabelais sendt i kloster hos [[franciskanerordenen]], hvor han med sin hang til lærde studier kom til at mistrives stærkt. Prioren konfiskerede hans græske bøger. Det lykkedes omsider Rabelais at blive overført til [[benediktinerordenen]], hvor han fik fordybet sig i sine studier. I 1521 blev han præsteviet med rygte for at være dygtig til græsk - og en oprører. Efter at have løst sig fra klosterlivet, begyndte han at studere medicin i [[Montpellier]] og blev i 1532 ansat som læge ved det største hospital i [[Lyon]], en by berømt for sine [[trykkeri]]er og [[forlag]], hvor han fik sine bøger udgivet. Her begyndte han sin korrespondance med [[Erasmus af Rotterdam]].<ref>https://www.encyclopedia.com/people/literature-and-artsarts/french-literature-biographies/francois-rabelais</ref>
Religion Uddannelse Undervisning